REPUBLIKA HRVATSKA

PRIMORSKO-GORANSKA ŽUPANIJA

OPĆINA PUNAT

**I. IZMJENE I DOPUNE PROGRAMA**

**građenja komunalne infrastrukture na području Općine Punat u 2021. godini**

Sadržaj:

1. Pravni temelj za donošenje akta i obrazloženje;
2. Prijedlog I. Izmjene i dopune Programa građenja komunalne infrastrukture na području Općine Punat u 2021. godini

Predlagatelj:  
općinski načelnik

Punat, veljača 2021. godine

PRAVNI TEMELJ ZA DONOŠENJE AKTA

Članak 67. Zakona o komunalnom gospodarstvu („Narodne novine“ broj 68/18, 110/18 i 32/20), članak 33. stavka 13. Zakona o održivom gospodarenju otpadom („Narodne novine“ broj 94/13, 73/17, 14/19 i 98/19) i članak 31. Statuta Općine Punat („Službene novine Primorsko- goranske županije“ broj 8/18, 10/19 i 3/20).

OBRAZLOŽENJE

Temeljem članka 67. Zakona o komunalnom gospodarstvu („Narodne novine“ broj 68/18, 110/18 i 32/20), predstavničko tijelo jedinice lokalne samouprave za svaku kalendarsku godinu, donosi Program građenja komunalne infrastrukture.

Program građenja komunalne infrastrukture izrađuje se i donosi u skladu s izvješćem o stanju u prostoru, potrebama uređenja zemljišta planiranog prostornim planom i planom razvojnih programa koji se donose na temelju posebnih propisa, a vodeći računa o troškovima građenja infrastrukture te financijskim mogućnostima i predvidivim izvorima prihoda financiranja njezina građenja.

Ovim I. izmjenama i dopunama Programa građenja komunalne infrastrukture na području Općine Punat u 2021. godini predlaže se sljedeće:

1. Uređenje neuređenih dijelova građevinskog područja

*1.1. Nerazvrstane ceste:*

a) Izgradnja nerazvrstane ceste SU15

Izmijenjeni su iznosi procjene troškova izvođenja radova sukladno pristigloj ponudi u postupku javne nabave.

2. U uređenom dijelu građevinskog područja provoditi će se sljedeće aktivnosti koje se odnose na:

*2.1.Nerazvrstane ceste:*

a) Izgradnja nogostupa Pod topol

Dodana je aktivnost zbog potrebe izrade projektne dokumentacije kako bi se pristupilo izgradnji nogostupa.

b) Izgradnja nerazvrstane ceste SU6

Izmijenjen je iznos procjene troškova izvođenja radova sukladno planiranim i izvršenim aktivnostima.

d) Izgradnja nerazvstane ceste OU28

Pogreška u pisanju te umjesto projektne dokumentacije treba pisati imovinsko pravne radnje.

e) Uređenje nogostupa kod hotela „Park“

Dodana je aktivnost zbog potrebe uređenja nogostupa, kao nastavka radova započetih s uređenjem prometnice.

f) Izgradnja pločnika u dijelu ulice I.G. Kovačića

Izmijenjen je iznos procjene troškova izvođenja radova sukladno planiranim aktivnostima.

g) Uređenje prometnice ispred hotela „Park“

Dodana je aktivnost budući da su radovi započeli tijekom 2020. godine i nisu završeni stoga je potrebno planirati nastavak aktivnosti.

i) Izgradnja nerazvrstane ceste KPP18

Umjesto planiranih aktivnosti (građenje i nadzor) potrebno je prvo riješiti imovinskopravne odnose.

*2.6. Građevine i uređaji javne namjene*

b) Prometna urbana oprema

Izmijenjen je iznos sukladno planiranim aktivnostima.

d) Prometna urbana oprema SU15

Dodana je aktivnost zbog potrebe postavljanja prometne opreme prilikom uređenja prometnice.

*2.7. Izgradnja javne rasvjete*

a) Izgradnja javne rasvjete na SU15

Izmijenjeni su iznosi procjene troškova izvođenja radova sukladno pristigloj ponudi u postupku javne nabave.

b) Izgradnja javne rasvjete na SU6

Izmijenjen je iznos procjene troškova izvođenja radova sukladno planiranim i izvršenim aktivnostima.

*2.10. Građevine oborinske odvodnje*

a) Izgradnja oborinske odvodnje SU15

Izmijenjeni su iznosi procjene troškova izvođenja radova sukladno pristigloj ponudi u postupku javne nabave.

c) Izgradnja oborinske odvodnje KPP18

Izmijenjen je iznos procjene troškova izvođenja radova sukladno planiranim aktivnostima.

Ovim I. izmjenama i dopunama Programa građenja komunalne infrastrukture na području Općine Punat u 2021. godini brisane su sljedeće aktivnosti:

- izrada elaborata urisa izvedenog stanja nerazvrstanih cesta

- izvođenje radova i nadzor za izgradnju nerazvrstane ceste KPP18

- izvođenje radova na sanaciji odvojka ulice Stari klanac

- rješavanje imovinsko pravnih odnosa za izgradnju nerazvrstane ceste KPP3

- izvođenje radova na izgradnji ostalih nerazvrstanih cesta

Slijedom navedenog, predlaže se Općinskom vijeću donošenje I. Izmjena i dopuna Programa kao u prijedlogu.